《再用韵》
宋代·杜范

浮艳夸春苑，贞耐还秋花。
有菊与芙蓉，谁能分等差。
金蕊含朝与，丹脸粲夕霞。
素商太冷淡，岁晚生光华。
诗人抱幽独，东篱爱天葩。
可惜亭亭姿，误以脂粉加。
知音须子期，知味须易牙。
临风慨千古，云海浩无涯。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。